b'\n_START_ARTICLE_\nJani Virk\n_START_SECTION_\n\xc5\xbdivljenje\n_START_PARAGRAPH_\nJani Virk se je rodil 4. marca 1962 v Ljubljani. Obiskoval je \xc5\xa1portno gimnazijo v \xc5\xa0kofji Loki. Leta 1988 je diplomiral iz nem\xc5\xa1kega jezika in primerjalne knji\xc5\xbeevnosti na Filozofski fakulteti v Ljubljani. Med letoma 1985 in 1991 je imel status samozaposlenega v kulturi. Od leta 1988 do 1989 je bil glavni urednik revije Literatura. Nato je bil glavni urednik \xc4\x8dasnika Slovenec, kasneje pa se je zaposlil na RTV Slovenija, kjer je bil najprej urednik kulturnih oddaj, od leta 1997 urednik dokumentarnih oddaj, v.d. direktorja TVS, od leta 2005 pa odgovorni urednik kulturnih in umetni\xc5\xa1kih programov.Je avtor \xc5\xa1tevilnih dokumentarnih oddaj in scenarist filma Va\xc5\xa1ki u\xc4\x8ditelj. Leta 2014 je opravil doktorat iz germanistike na Filozofski fakulteti v Ljubljani. Zadnjih nekaj let je urednik Igranega programa.\n_START_SECTION_\nDelo\n_START_PARAGRAPH_\nJani Virk pi\xc5\xa1e v duhu psiholo\xc5\xa1kega realizma s prvinami dru\xc5\xbebene kritike. Osrednje teme njegovih del so vpra\xc5\xa1anja Boga, ljubezni in nedoumljivosti vesolja; pogosto so med seboj tesno prepletene in sestavljajo enovit tematski sklop, ki nakazuje predvsem na razse\xc5\xbenost \xc4\x8dlovekovega bivanja._NEWLINE_Motive za ustvarjanje jemlje iz zgodovinske tematike, pogosto z avtobiografskimi podlagami, obenem pa z namenom ponazoriti s to tematiko pomembne bivanjske in eti\xc4\x8dne teme._NEWLINE_Njegova literarna dela so prevedena v angle\xc5\xa1\xc4\x8dino, franco\xc5\xa1\xc4\x8dino, hrva\xc5\xa1\xc4\x8dino, srb\xc5\xa1\xc4\x8dino, nem\xc5\xa1\xc4\x8dino, polj\xc5\xa1\xc4\x8dino in \xc5\xa1pan\xc5\xa1\xc4\x8dino, .'